फरीदाबाद(abtaknews.com) 04 अप्रैल,2018 : ट्रेनों के देरी आने से नाराज सैकड़ों रेल यात्रियों ने आज देर शाम ओल्ड फरीदाबाद और बल्लभगढ़ रेलवे स्टेशन पर जमकर हंगामा किया। इतना ही नहीं इन यात्रियों ने एक मालगाड़ी को भी ट्रैक पर रोक लिया। बल्लभगढ़ में रेलवे स्टेशन पर पथराव करने की भी सूचनाएं मिली। ओल्ड फरीदाबाद रेलवे स्टेशन पर मामले की कवरेज करने गए दो मीडिया कर्मियों ने जब इस हंगामे की तस्वीर लेने की कोशिश की तो हुड़दंगी युवको ने पहले उनके साथ धक्का मुक्की की और फिर उनका कैमरा छीनकर रेल ट्रैक पर उठाकर फेक दिया जिसके कारण कैमरा टूट गया. आनन - फानन में जीआरपी पुलिस बल ने हुड़दंग कर रहे यात्रियों को रेल ट्रैक से हटाया और मालगाड़ी को रवाना किया। मीडिया कर्मियों का कैमरा तोड़े जाने की शिकायत जीआरपी पुलिस को दे दी गई है।